Urithi i verbër

Gjatësia 
9–13 cm, pesha: 30-70 g.

Përshkrimi 
Urithi më i vogël në Evropë, nga
pamja shumë i ngjashëm me urithët e tjerë,
ngjyra gri e errët në të zezë, me putra të kuqërremta.
Sytë i mban të mbyllur.

Statusi 
Është lloj i zakonshëm. Aktualisht, nuk
ka ndonjë kërcënim serioz për këtë specie.
Përhapja dhe habitati: Specia është endemike
në Evropë, ku gjendet në Alpet Perëndimore,
në Apenine dhe në gadishullin e Ballkanit.
Ndeshet në pyje me drurë gjethegjerë,
lëndina dhe kullota deri në 1000-1500m mbi
nivelin e detit. Rrallë ndeshet edhe në kullotat
sub-alpine dhe alpine deri në 2000m lartësi
mbi nivelin e detit. Urithi i verbër parapëlqen
toka të thella dhe jo shumë të thata.
Ushqimi: Ushqehet me krimba, veçanërisht
krimba toke, larva, etj.

Sjellja 
Urithët jetojnë vazhdimisht nën tokë,
në galeritë nën-tokësore që i gërmojnë me
ndihmën e gjymtyrëve të përparme. Mbi tokë
shihen vetëm të vegjlit kur shtegtojnë drejt
habitateve të reja. Dheun e gërmuar, urithi i
verbër e nxjerr jashtë në formën e pirgjeve të
vegjël.

Riprodhimi 
Riprodhimi ndodh në pranverë,
nën tokë, në galeritë e thella. Pjell 3-4 të vegjël,
të cilët maturohen një vit mbas lindjes.

Jetëgjatësia
e urithit të verbër është 3 vjet.

Kategoria:Gjitarë